Sant Serni de Gurp, o Sant Sadurní de Gurp, és l'església romànica del poble de Gurp, al municipi de Tremp. Era sufragània de la parroquial de Santa Engràcia, tot i que actualment totes dues esglésies, amb la de Talarn, estan agrupades a Santa Maria de Vilamitjana, on viu el rector que les mena. Les primeres notícies relatives a la parròquia de Sant Serni daten del 1314, moment en què fou visitada pels delegats de l'arquebisbe de Tarragona.